
Қауіпсіздік тірегі - қорғаныс саласы
Қазақстанның қорғаныс- өнеркәсіп кешені ел экономикасында маңызды орын алады. Сонымен қатар ғылыми-технологиялық, инновациялық, өндірістік және экспорттық әлеуетке ие. Егер оны ғылыми тұрғыдан дамытса, мемлекеттің әскери қуатын ғана емес, Қазақстан экономикасының азаматтық секторын дамытудың да қозғаушы күшіне айналары анық. Сондықтан Қауіпсіздік кеңесі Үкіметке ғылымды дамытудағы басымдықтар қатарына “Ұлттық қауіпсіздік және қорғанысты” енгізуді тапсырған бо- латын.
Қазақстан ғылымын дамытуда қорғаныс-өнеркәсіп кешені ерекше орын алады. Өйткені әскери мақсаттағы өнімдер әзірлеу үдерісінде ғылым мен техниканың ең заманауи жетістіктері қолданылады. Өнімнің кез келген жаңа түрлері сияқты әскери мақсаттағы өнімнің жаңа түрлерін өндіру технологиясын әзірлеу ғылыми-зерттеу және тәжірибе-конструкторлық жұмыстарын орындау барысында жүзеге асырылады. Сон- дықтан қорғаныс-өнеркәсіп кешені өзара тығыз байланысты ғылыми-технологиялық базаны және өндірістік базаны қоса қамтиды.
Ғылыми-технологиялық база - бұл әскери мақсаттағы өнімдерді әзірлеуді, дайындауды, сынауды және өндіріске қоюды орындайтын ғылыми- зерттеу және сынақ үйымдары. Ал өндірістік база - бүл әскери мақсаттағы өнімдердің сериялық өндірісін жүзеге асыратын қорғаныс өнеркәсібінің өндірістік кәсіпорындары. Бұл екеуі құстың қос қанаты сияқты. Құстың бір қанатпен үша алмайтыны сияқты қорғаныс өнеркәсібі де осы екеуінің бірлескен әрекетінсіз дами алмайды.
КСРО ыдыраған кезде біздің елдің қарамағына тек бұрынғы одақтың қорғаныс өнеркәсібінің өндірістік кәсіпорындары және олардың жанындағы жекелеген зертханалар мен конструкторлық бюролар ғана көшті. Ал КСРО қорғаныс өнеркәсібі кешенінің ғылыми-технологиялық базасының құрамына кіретін ғылыми-зерттеу және сынақ ұйымдары біздің елдің аумағынан тыс орналасқандықтан, оған иелік ете алмадық. Осылайша КСРО ыдыраған кезде Қазақстанның қорғаныс- өнеркәсіп кешені оны дамыту- дың негізі болып табылатын тиісті ғылыми-технологиялық базасыз қалды. Енді осы олқы- лықтың орнын толтыру - біздің елдің маңызды міндеттерінің бірі болып табылатыны анық. Өйткені жоғарыда айтқандай, онсыз қорғаныс өнеркәсібін дамыту мүмкін емес, екіншіден бүл қызметтің жолға қойылуы жалпы өнеркәсіптік экономиканың дамуына үлкен серпін берген болар еді.
Қазір осы маңызды саланың орны толмай тұрғандықтан конструкторлық бюро, тәжірибелік конструкторлық бюро, арнайы конструкторлық бюро сияқты өндірістегі бейінді ғылыми бөлімшелерде ғылыми қызметті дамытудың мүмкіндігі тым шектеулі. Міне, осының салдарынан Қазақстанның қорғаныс-өнеркәсіп кешенінің көптеген кәсіпорындарындағы ғылыми-технологиялық қызмет тоқтатылды, ал оның жандануына ғылыми-техникалық кадрлардың жетіспеушілігі басты тежеу болып отыр.
Өкінішке қарай, ғылыми- зерттеу және тәжірибе-конструкторлық жүмыстарын қар- жыландыру көзінің болмауына байланысты Қазақстанның қорғаныс-өнеркәсіп кешенінің ғылыми-технологиялық базасы дұрыс қалыптаса алмай келеді. Соның салдарынан қорғаныс өнеркәсібінің кәсіпорындары өздерінің өндірістік базасын жетілдіруді жүзеге асыра алмауда. Себебі инновациялық технологияларды енгізуге қауқарсыз. Бұл өз кезегінде жаңа өнімдер өндірісін игеруге бөгет болып отыр.
Бүгінде Қазақстанның қорғаныс-өнеркәсіп кешені 47 мемлекеттік және жеке кәсіп- орыннан тұрады. Олар жыл сайын 200 млрд. теңгеге өнім өндіреді. Енді әскери техника- ны жөндеу технологиясын игеру үлесін көбейту көзделіп отыр.
Дамыған мемлекеттерде қорғаныс-өнеркәсіп кешені ұлттық қауіпсіздікті қамтамасыз етуде шешуші рөл атқарады. Жалпы Қорғаныс министрлігі отандық өнеркәсіпке шенінің тұрақты өзара әрекет жасай отырып, олардың дамуын белсенді қолдайды. Бүгінде отандық қорғаныс-өнеркәсіп кешені - мемлекеттік қорғаныс тапсы- рысының шамамен 50 пайызын құрайды. Ол тек ішкі нарықта ғана емес, сыртқы экспортта да табысты жұмыс атқарып келеді. Мемлекет басшысы Қасым- Жомарт Тоқаев “Әділетті Қазақстанның экономикалық бағдары” атты Қазақстан халқына Жолдауында армияны жоғары технологиялық қару-жарақпен және әскери техникамен қамтамасыз ету, және отандық қорғаныс кешенін жан-жақты нығайту-негізгі мәселе деп атап өтті. Сонымен қатар техниканы жедел жөндеу бойынша жұмысты нығайтуды, отандық кәсіпорындарды қолдауды күшейтуді тапсырды.
Біздің әскеріміз жоғары технологиялы қару-жарақпен және бронды техникамен, ұшқышсыз басқарылатын үшу аппараттарымен, заманауи атыс қаруларымен жабдықталуға тиіс. Техниканы шұғыл жөндейтін өндіріс орындарының қуатын арттырып, отандық кәсіпорындарға барынша қолдау көрсеткен жөн. Бізде оған қажетті материалдық-техникалық база, білік пен тәжірибе және мамандар бар. Тек оларға құзырлы мекемелердің тапсырысы керек.

